Allerede i 1970-årene ble det gjort forsøk med telefonavstemning i USA, blant annet for at politikere og andre beslutningstakere kunne få høre folkets meninger om ulike aktuelle saker. Avstemningene ble gjort ved at folk registrerte seg og fikk tilsendt telefonnumre de kunne ringe for å avgi sin mening. Dette ble gjort over flere dager, og resultatene forelå først et par dager etter at avstemningen stengte.